Nafarroako Parlamentuko Mahaiak, 2021eko apirilaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Asiain Torres jaunak aurkeztutako galdera, Nafarroako Espezializazio Adimendunaren Estrategiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko apirilaren 19an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioari atxikitako foru parlamentari Mikel Asiain Torres jaunak, Legebiltzarreko Erregelamenduan ezarritakoaren babesean, honako galdera hau aurkezten du, Garapen Ekonomiko eta Enpresarialeko kontseilariak Osoko Bilkuran ahoz erantzun dezan:

Iragan astean, Garapen Ekonomiko eta Enpresarialeko kontseilari Mikel Irujok suspertzerako espezializazio adimendunari buruzko topaketa batean parte hartu zuen Berrikuntza, Ikerkuntza, Kultura, Hezkuntza eta Gazteriarako Europako komisario Mariya Gabrielekin, Europako Erregioen Batzordeko lehendakari Apostolos Tzitzikostasekin eta lehendakariorde Markku Markkularekin.

Topaketa horren helburua zen espezializazio adimendunaren garrantziari buruzko azterketan sakontzea, suspertze ekonomiko eta sozialerako antolakuntza-printzipio gisa, bai eta espezializazio adimenduneko estrategiek kohesio-politikan nahiz erregioen garapenean duten zereginean eta epe luzeko eraldaketa ekonomikoan ere.

Topaketan, halaber, parte hartu zuten erregioek –besteak beste, gureak– gertaera garrantzitsuen konparaziozko balorazio bat egin zuten.

Hori dela-eta, galdera hau egiten diogu Garapen Ekonomiko eta Enpresarialeko kontseilariari, ahoz erantzun dezan:

Zer balorazio egiten duzu gure erkidegoaren datuei buruz? Zure departamentuak zer neurri hartuko ditu gaur egungo egoera hobetzen jarraitzeko?

Iruñean, 2021eko apirilaren 15ean

Foru parlamentaria: Mikel Asiain Torres